
Nigartat uuttuutaat

1) Nigartat uuttuutaasa nassuiaataat 
a) Nigartaqqortussutsimik aalajangiiniarnermut nigartanik uuttuut 2 mm-inik issussuseqarpoq, saattuulluni, ninngusuumik ilutsimigullu allanngujaatsutut ilusilersugaalluni. Sanerai illugiimmik 1:8-mik amiliartortunik imminnut atasunngortillugit katiffilittut imaluunniit narlusuunik tukimut sammisunik amiliartortunik ilusilersugaavoq, uuttuut taaneqartoq assigalugu. Nigartanik uuttuut nuumigut putoqassaaq. 
b) Nigartanik uuttuutip saqqaa sanimut illugiimmik mm-ikaarlugu nalunaaqutsersugaassaaq, iluseq taanna atorneqarpat aamma kipungasumik sinaakkuteqarpat. Kingullertut taasami sanimut mm-ikaartumik nalunaaqutsersuisoqassaaq aamma sanimut assigiimmik akuttussusilinnik nalunaaqutsersuisoqassaaq. 
 
2. Nigartanik uuttuutip atorneqartarnera 
a) Aalisarnermi atortoq siaangatinneqassaaq, taamaalilluni nigartat kipungasumik takinermoortillugit siaarneqartassapput.
b) Nigartap uuttuutaata nuua immikkoortumi 1-imi taaneqartoq isuanit narlumuinnaq illuatungimi tungaanut unngerunneqassaaq aamma atortup tannersaanut sammisuanoortillugu nigartalerneqartassalluni.
c) Nigartanik uuttuutip nigartaa assaannarmik imaluunniit itissusersiummik atuilluni suliarineqartassaaq, tassami nigartanik uuttuut kipungasumik sammitinneqartilluni nigartartai unittoortarmata. 

3. Nigartanik uuttorneqartussanik toqqaaneq 
a) Nigartat uuttorneqartussat atortup takinerpaamut sammiviani tulleriinnik 20-nik nigartalersuiffiusassapput.
  i) nigartat arfinilinnik sisamanillu teqeqqullit: qalorsuup takineraniittarput (takussutissiaq 1 aamma 2 takukkit)
  ii) nigartat T90: qalorsuup takinerani teqeqqut (takussutissiaq 1 aamma 2 takukkit)
b) Nigartat pingasunit ikinnerit mersornerisa qilerneri, katigunneri, allunaasartaat imaluunniit qimiai uuttorneqarneq ajorput. Kingulliup takissusia (2) katiguffiisa, allunaasartaasa imaluunniit qimeruisa, teqeqquisa ungasissusaat, qalorsuup uuttuiffiginiakkap sammivianut saatsillugit uuttortarneqassapput. Nigartat aserornikut imaluunniit alinnillit imaluunniit qimiuttanut katigussat aamma uuttorneqarneq ajorput.
c) Immikkoortumi a)-mi pinngitsoortinneqarsinnaavoq, nigartat uuttorneqartut tulleriiginnartuusariaqannginneri, immikkoortoq b)-mi allassimasutut tamatuma akornusersuutigissappagu.
d) Atortut isugutatsillutik, qerinatilli, taamaallaat uuttortarneqaqqusaapput. 

4. Nigartat ataasiakkaat angissusiat 
a) Nigartap angissusia immikkoortoq 2 naapertorlugu, nigartamut uuttuutip uniffiani, nigartap uuttuutaatut sanimut nalunaaqutsiinertut angitigissaaq.
b) Nigartap uuttorneqarnerani nigartap tukimut sinai marlunnik qilernillit takeqqatigiittut isiginiarneqassapput, uuttuutip qeqqaniit qilernerit inissisimagaangata. 

5. Piniutip nigartaqqortussusianik aalajangiineq 
a) Piniutip nigartaqqortussusia mm-inut uuttorneqassaaq immikkoortut 3 aamma 4 malillugit uuttugassatut toqqarneqarsimasut amerlassusiisa nerutussusiinik agguaqatigiissitsinikkut.  Agguaqatigiisitsineq kisitsimmut qaninnernut ilivitsunngortinneqassaaq.
b) Nigartat ataasimut uuttorneqartussat, imm. 6-imi aalajangersarneqarsimapput.  
 
6. Atortut atorneqartartut nigartaannik uuttortaanermi periuseq
a) Nakkutilliinermi oqartussat nigartat tulleriit 20-t imm. 3 naapertorlugu toqqartorneqartut, uuttuut atornagu nigartat angissusiat assaat atorlugit, uuttortassavaat.
Atortut nigartaasa annertussusaat tamatuma kingorna imm. 5. malillugu aalajangerneqassapput.      
b) Nigartap angissusiata naatsornerata takutippagu, aalajangersakkanut atuuttunut naapertuutinngitsoq nigartat tulleriit 20-t marluk, immikkoortoq 3 malillugu toqqakkat uuttortaqqinneqassapput.
Tamatuma kingorna immikkoortoq 5 malillugu nigartat uuttukkat 60-it tunngavigalugit nigartaqqortussuseq naatsorsoqqinneqassaaq. Atortup nigartaata tamanna angissuseraa, taamaattorli immikkoortoq c) takuuk.
c) Angallatip aquttuata assortussappagu, uuttortaaneq taanna nigartap angissusaanik aalajangiussinertut isigineqassanngilaq, aamma atortoq uuttortaqqinneqartariaqassaaq.
  i) Itissusersiut atorlugu uuttortaasoqassaaq.
  ii) Nigartat uuttuutaata nuuani putumut itissusersiut nissimmik aalajangerneqassaaq.
  iii) Uuttuutip eqqortuulluinnassusia Dantest-imit akuerineqassaaq.
  iv) Immikkoortoq a) malillugu aalajangersaavigineqartutut atortunut 35 mm-inik taakkuninngaluunniit nerukinnerusunik nigartaqqortussusilinnut nakkutilliilluni uuttortaanermi oqimaalutaq 2 kg atorneqassaaq, aalisaatinullu allanut nakkutilliilluni uuttortaanermi oqimaalutaq 5 kg atorneqassaaq.
  v) Immikkoortoq 5 naapertorlugu nigartat angissusaannik aalajangiiniarnermi nigartat 20-t tulleriit oqimaaluttamik ataatsimik taamaallaat atuilluni uuttortarneqartassapput. 

7) Atortunik atorneqarneq ajortunik uuttortaanermi periuseq
a) Pullatit nigartai ikkussuunneqassapput siaarneqarlutillu, taamaalillutik nigartat ammaneri sapinngisamik sisamanik teqeqqoqartillugit.
b) Qilersukkat "X"-inik amerlassusillit ungasissusaat "X-1"-imik kisitsimmik (qilersukkat ataatsimik ilanngarlugit amerlassutsinik) agguaqatigiissittarlugu nigartanik uuttuineq aalajangerneqartassaaq. Inernerat millimeterinut qaninnerpaanut kisitsimmut nalimmassarneqartassaaq.
c) Nigartat pullatip sinaanut aalajangersukkat uuttortarneqarneq ajorput. 
d) Nigartat uumassusilinnit arrortinneqarsinnaasunik akullit uuttortarneqarneq ajorput.

8) Atortunik uninngaannartunik allanik uuttortaanermi.
a) Aalisakkanut qassutini nigartat 20-t nakkutilliisup toqqassavai. Qassutini nigartat assigiinngitsunik angissuseqarsimassappata, qassutini nigartat minnerpaat toqqarneqassapput. 
b) Imm. 1 naapertorlugu nigartanik toqqaanermi nigartat tulliuttut ilaatinneqassanngillat: 
  i) nigartat qassutit qaavani, ataanni sinaaniluunniit mersornerisa qilerneri 
  ii) nigartat marluk katiguffinnit aamma allunaasartaasa iluini nigartat 
  iii) nigartat alinnikut imaluunniit iluarsaannikut.
c) Kapisilinnut qassutit aamma eqalunnut qassutit uuttortarnerini oqimaalutaq ½ kg-mik oqimaassusilik atorneqartassaaq.

9) Immikkoortiterissutini paakkarutit akuttussusiinik uuttuinermi periaaseq 
a) Atortup napasunik paakkarutillip paakkarutaasa qanoq akuttutiginerinik uuttortaanermi savimineq teqeqqorissunik uuttuutitalik atorneqassaaq.
b) Akuttoqatigiissutsit uuttortarneqartussat assigiinngitsunik qulinik akuttoqatigiissinnaasarput.
c) Ristit immikkoortiterissutit paakkarutaasa akunneri mm-tut tagginneqartut paakkarutit akunnerisa tamarmiusut angissusaasa agguaqatigiissinnerattut, toqqartukkatut a.-lu naapertorlugu uuttortakkatut taaneqassapput. Agguaqatigiissitsineq mm-nut ilivitsumut qaninnermut nalimmassarneqassaaq. 
d) Paakkarutit akuttoqatigiissusaannik naatsorsuinerup malittarisassat atuuttut malissimanngikkaat takutippassuk, ristit immikkoortiterussutit akunneri, atortup iluata sinaanit iluata sinaanut akunnerit, uuttortarneqassapput tamatuma kingorna inernera akunnerit amerlassusaannut agguaqatigiissutigineqassaaq. Agguaqatigiissitsineq mm-imut qaninnermut ilivitsumut nalimmassarneqassaaq. 
e) Ristimi tamarmi paakkarutit akunneri 1 mm-imit annerusumik qaqugukkulluunniit paakkarutit akunnerisa annerpaaffissaatut atuuttumit nikingaqqusaanngillat. 

Diamantmaskenet og T90-net

Figur 1
Nedenfor er vist nettridens loberetning i et knyttet standarddiamantmaskenet (A)ogiet
net, der er drejet 90° (B).

Figur 2

